o uporabi Uredbe (EU) št. 549/2013 Evropskega parlamenta in Sveta z dne 21. maja 2013 o Evropskem sistemu nacionalnih in regionalnih računov v Evropski uniji ter o uporabi odobrenih odstopanj

Poleg tega komponente BDP in povezani kazalniki, kot so kazalniki za proizvodnjo, uvoz in izvoz, domačo (zasebno in javno) potrošnjo ali naložbe, omogočajo dragocen vpogled v glavne dejavnike gospodarske dejavnosti ter so tako podlaga za oblikovanje, spremljanje in vrednotenje posebnih politik EU.

Nacionalni računi so vir številnih ključnih gospodarskih kazalnikov za oblikovanje politike in ekonomsko analizo, ki ju izvajajo akademske, vladne in mednarodne institucije. Najpogosteje uporabljena mera za skupno velikost gospodarstva je bruto domači proizvod (BDP), iz njega izpeljani kazalniki, kot je BDP na prebivalca, pa se pogosto uporabljajo za primerjavo materialnih življenjskih standardov ali spremljanje ekonomske konvergence ali divergence v EU.

ESR 2010 se tako po področju uporabe kot konceptih razlikuje od svojega predhodnika, tj. ESR 95, ter upošteva razvoj merjenja sodobnih gospodarstev, napredek na področju metodoloških raziskav in potrebe uporabnikov. Struktura ESR 2010 je skladna s smernicami nacionalnega računovodstva, ki veljajo po vsem svetu in so določene v sistemu nacionalnih računov 2008 (SNR 2008). Eurostat je objavil več navodil in priročnikov za pomoč pri izvajanju ESR 2010.

Evropski sistem nacionalnih in regionalnih računov (ESR 2010) je mednarodno združljiv računovodski okvir EU, ki se uporablja za sistematičen in podroben opis gospodarstva. ESR 2010 je bil objavljen kot Uredba (EU) št. 549/2013 Evropskega parlamenta in Sveta z dne 21. maja 2013. Prvič se je uporabil za podatke, poslane Komisiji od 1. septembra 2014. Od takrat naprej države članice pošiljajo podatke Eurostatu na podlagi pravil ESR 2010.

V oddelku 2 poročila so predložene nadaljnje temeljne informacije o ciljih in uporabnosti ESR 2010. V oddelku 3 je obravnavano izvajanje Uredbe, pri čemer so zajete točke, ki jih določata zgoraj omenjena člen 6(3) in člen 12. Oddelek 4 vsebuje zaključke.

S tem poročilom se izpolnjujeta obe zahtevi. Priložena sta mu dva delovna dokumenta služb Komisije, v katerih so navedene dodatne podrobnosti in analize.

(c) napredek pri pogojnih obveznostih in razpoložljivosti podatkov ESA 2010.“

(b) učinkovitost te uredbe in procesa spremljanja, ki se uporablja za ESA 2010, in

Komisija do 1. julija 2018 in nato vsakih pet let Evropskemu parlamentu in Svetu predloži poročilo o uporabi te uredbe.

„Komisija po posvetovanju z Odborom za evropski statistični sistem najpozneje 1. julija 2018 Evropskemu parlamentu in Svetu poroča o uporabi odobrenih odstopanj, da se preveri, ali so še vedno upravičena.“

Uredba (EU) št. 549/2013 Evropskega parlamenta in Sveta z dne 21. maja 2013 o Evropskem sistemu nacionalnih in regionalnih računov v Evropski uniji (v nadaljnjem besedilu: uredba o ESR 2010) vsebuje dve določbi v zvezi z zahtevami glede poročanja:

Med koncem leta 2015 in koncem leta 2017 se je število odstopanj, ki so se izvajala ali so bila že zaključena, v vseh državah članicah povečalo ali ostalo nespremenjeno. Pri vseh 28 državah članicah je viden jasen prehod z odstopanj, ki še niso bila obravnavana (zmanjšanje z 31 % na 13 %), k zaključenim odstopanjem (povečanje s 25 % na 54 %) – glej Sliko 2.

Ker se zaradi odstopanj od zahtev glede pošiljanja zmanjša razpoložljivost podatkov, kar vpliva na interese uporabnikov, Eurostat redno spremlja stanje odobrenih odstopanj in preverja, ali države članice spoštujejo datum izteka odstopanj. Obsežno spremljanje je bilo izvedeno konec let 2015, 2016 in 2017. V procesu spremljanja se vsa odstopanja razvrstijo v štiri kategorije: „zaključeno“, „se izvaja“, „težave“, „še ni obravnavano“.

Popolno sporočanje podatkov. To pomeni, da država članica pošilja vse podatke. Prisotne so lahko le zelo majhne, nepogoste pomanjkljivosti.

Komisija (Eurostat) redno ocenjuje, ali so podatki držav članic razpoložljivi v skladu z zahtevami ESR 2010. Temeljna analiza zajema oceno popolnosti podatkov in deloma pravočasnosti. Ocene so se izvedle oktobra 2015, aprila 2016, februarja 2017 in januarja 2018. Skleniti je mogoče, da se je razpoložljivost podatkov med oktobrom 2015 in januarjem 2018 očitno izboljšala: leta 2015 je bilo brez pomanjkljivosti 64 % tabel, ki so jih poslale države članice, pri 4 % poslanih tabel pa so bile prisotne resne težave, medtem ko sta bila leta 2018 ta deleža 81 % oziroma 1 % – glej Sliko 1.

Uredba o ESR 2010 določa, da morajo države članice predložiti podatke, kot so določeni v Prilogi B k Uredbi. Države članice so lahko v skladu s členom 6 do 17. oktobra 2013 zaprosile za začasna odstopanja od zahtev ESR 2010 glede pošiljanja podatkov. V tem oddelku poročila so obravnavane spremembe v zvezi z razpoložljivostjo podatkov v državah članicah in predstavljeni rezultati analize odobrenih odstopanj.

b) program (določen v Prilogi B k Uredbi), v katerem so določeni roki, do katerih države članice Eurostatu pošljejo račune in tabele, zbrane v skladu z metodologijo, opredeljeno v Prilogi A.

a) metodologijo za skupne standarde, opredelitve, klasifikacije in računovodska pravila, namenjeno pripravi primerljivih računov in tabel za namene EU (Priloga A k Uredbi);

Razpoložljivost podatkov se je med oktobrom 2015 in januarjem 2018 znatno izboljšala. Večino odstopanj, ki so nehala veljati najpozneje leta 2017, so zadevne države članice rešile. Poleg tega precejšnje število držav članic (del) podatkov, ki jih zajemajo odstopanja, predloži celo pred datumom prvega pošiljanja, določenim v Izvedbenem sklepu Komisije 2014/403/EU. Primerno je, da Komisija Izvedbeni sklep 2014/403/EU spremeni tako, da bo upošteval spremembe utemeljitev obstoječih odstopanj.

Finančna podpora Komisije državam članicam je pomembno orodje za spodbujanje držav članic k izboljšanju razpoložljivosti podatkov in odpravi odstopanj še pred njihovim datumom izteka. Med letoma 2010 in 2017 je bilo državam članicam zagotovljenih več nepovratnih sredstev za izvajanje ESR 2010 in izboljšanje podatkov ESR 2010, vključno s pripravo prostovoljnih podatkov in podatkov, ki jih zajemajo odstopanja.

Države članice so si zelo prizadevale in si še vedno prizadevajo za izboljšanje razpoložljivosti podatkov v skladu z zahtevami ESR 2010. Komisija (Eurostat) ta prizadevanja podpira s sestanki, delavnicami, tečaji, priročniki s smernicami in dokumenti. Tehnično sodelovanje poteka prek delovnih skupin za nacionalne račune in postopek v zvezi s čezmernim primanjkljajem pod vodstvom srečanja direktorjev s področja makroekonomskih statistik nacionalnih statističnih uradov.

Na podlagi analize izpolnjenih vprašalnikov je mogoče ugotoviti, da je večina držav članic številne težave, ki so bile prvoten razlog za uporabo odstopanj, odpravila že pred letom, v katerem bi se odstopanja iztekla. Od 365 odstopanj vseh držav članic EU, ki naj bi se iztekla leta 2018, 2019 ali 2020, jih je 67 % (244 odstopanj) še vedno veljavnih in lahko ostanejo nespremenjena.

Kot je določeno v drugem odstavku člena 6(3) uredbe o ESR 2010, je v tem poročilu Komisije ocenjeno, ali so utemeljitve odstopanj, ki so jih države članice predložile leta 2013, še vedno veljavne. Zato je Eurostat poslal vprašalnik, na katerem so morale države članice označiti, ali so njihova odstopanja:

Ta oddelek obravnava: (i) Eurostatovo oceno kakovosti podatkov o nacionalnih in regionalnih računih, ki so jih leta 2016 poslale države članice EU, Islandija, Norveška in Švica, ter (ii) informacije o kakovosti Eurostatovih lastnih objav evropskih agregatov.

Ocena kakovosti je bila izvedena v skladu s členom 4 uredbe o ESR 2010, ki določa, da je treba kakovost podatkov o nacionalnih in regionalnih računih, poslanih Eurostatu, oceniti v skladu z merili kakovosti evropskega statističnega sistema, vzpostavljenega z Uredbo (ES) št. 223/2009 o evropski statistiki. V Izvedbeni uredbi Komisije (EU) 2016/2304 so določeni načini, struktura, časovni presledki in kazalniki za postopek ocene.

Podatki, poslani leta 2016, so bili na splošno v skladu s standardi kakovosti evropskega statističnega sistema in uredbo o ESR 2010. Države članice so lahko upoštevale nove zahteve glede podatkov in metodologijo, postopek prilagajanja nacionalnih sistemov zbiranja podatkov pa se bo nadaljeval do leta 2020. Skupni rezultati za različna merila kakovosti so navedeni v nadaljevanju.

Ustreznost

Stopnja popolnosti je bila za četrtletne in letne tabele zelo visoka ter je imela neposredne koristi za uporabnike. Povprečna stopnja popolnosti za temeljne agregate nacionalnih računov, statistiko državnih financ, račune nefinančnega sektorja in finančne račune je bila med 95 % in 100 %. Povprečna stopnja popolnosti za tabele ponudbe in porabe, input-output tabele in regionalne račune pa je bila med 88 % in 97 %. Vse države članice so prostovoljno poslale dodatne podatke, ki niso bili obvezni.

Natančnost

Večina držav članic EU ter Islandija in Norveška objavljajo informacije o svojih nacionalnih revizijskih politikah na spletu. Čeprav za to poročilo ni bila izvedena podrobna analiza revizij podatkov, ki so jih poslale države članice, je iz analize stopenj popravkov ključnih evropskih agregatov razvidno, da države članice zagotavljajo kakovostne podatke, kar Eurostatu omogoča zgodnje in zanesljive objave ocen BDP in zaposlenosti za agregate EU in euroobmočja.

Pravočasnost in točnost

Leta 2016 so bile zaradi podatkov, ki so jih poslale države članice EU, predhodne hitre ocene BDP za EU in euroobmočje objavljene 15 dni prej, četrtletni računi sektorja euroobmočja pa 18 dni prej. To pomeni pomembno izboljšanje pravočasnosti objave evropskih agregatov. Na splošno je bila točnost pošiljanja četrtletnih nacionalnih računov razmeroma velika. Nasprotno pa je bila točnost pošiljanja letnih podatkov precej slaba, kar pomeni, da bi se lahko izboljšala.

Dostopnost in jasnost

Vse države članice EU in države članice Efte na spletu objavljajo dokumentacijo o metodologiji v zvezi z nacionalnimi računi in načinih zbiranja. Vendar se vsebina razpoložljivih informacij med državami članicami znatno razlikuje in bi se lahko, kadar je to primerno, izpopolnila. Za približno pol držav članic EU je na spletu na voljo celovit sklop dokumentacije.

Skladnost

Za to poročilo je bila izvedena omejena analiza skladnosti. Splošna notranja skladnost znotraj izbranih tabel nacionalnih računov in med njimi je bila zelo velika za skoraj vse države članice. Manjša neskladja, ugotovljena pri nekaj državah članicah, so bila zlasti posledica praks zaokroževanja.

c) Učinkovitost Uredbe in procesa spremljanja

Učinkovitost Uredbe

Cilj Uredbe (EU) št. 549/2013 je vzpostavitev ESR 2010 ter zagotovitev primerljivih, najnovejših in zanesljivih podatkov za politiko EU in druge namene. V členu 5(1) je navedeno, da se „ESR 2010 [...] prvič uporabi za podatke, določene v skladu s Prilogo B, ki jih je treba poslati od 1. septembra 2014“. Potem ko so vse države članice prvič poslale podatke, je Eurostat 17. oktobra 2014 objavil prve rezultate ESR 2010 za BDP in svoje temeljne agregate, vključno z analizo učinka metodoloških sprememb in statističnih izboljšav na raven BDP.

Najpomembnejša metodološka sprememba, uvedena z ESR 2010, je, da se izdatki za raziskave in razvoj prikažejo kot bruto investicije v osnovna sredstva namesto kot vmesna potrošnja, kot je določal prejšnji ESR. S to spremembo se je priznal vse večji pomen intelektualne lastnine v gospodarstvih držav članic, zato je ESR uporabnejši za uporabnike. Zaradi te metodološke spremembe se je raven BDP v euroobmočju in EU-28 za vsa leta povečala, leta 2010 na primer za 1,9 %.

Komisija glede na analizo razpoložljivosti in kakovosti podatkov v oddelkih 3a in 3b tega poročila meni, da je bila Uredba učinkovita pri vzpostavitvi ESR 2010, ter učinkovito zagotavlja, da države članice pošiljajo primerljive, najnovejše in zanesljive podatke.

Učinkovitost procesa spremljanja, ki se uporablja za ESR 2010

Izvajanje ESR 2010 v državah članicah se spremlja na različne načine.